SET พุ่งต่อ 10 จุด อานิสงส์ “บอนด์ยีลด์” อ่อนตัว ลุ้นทดสอบ 1,590
SET พุ่งต่อ 10 จุด อานิสงส์ “บอนด์ยีลด์” อ่อนตัว ลุ้นทดสอบ 1,590
11 มี.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,582.97 จุด บวก 9.92 จุด หรือ 0.63% สูงสุดที่ 1,584.61 จุด ต่ำสุดที่ 1,582.43 จุด มูลค่าการซื้อขาย 4.41 พันล้านบาท
ด้านบล.ฟินันเซีย ไซรัสแนวโน้มตลาดวันนี้ คาด SET Index จะแกว่งตัว Sideways Up ได้ต่อเนื่อง โดยเป้าหมายดัชนีของรอบนี้ประเมินที่ 1,590-1,600 จุด ซึ่งเป็นแนวต้านทางเทคนิคและจิตวิทยาที่สำคัญ ระยะสั้นตลาดยังได้อานิสงส์เชิงบวกจาก Bond Yield สหรัฐที่อ่อนตัวลง โดยตัวเลขเงินเฟ้อพื้นฐาน CPI ของสหรัฐฯเดือน ก.พ. +1.3% จากปีก่อน ต่ำกว่าคาดเล็กน้อย รวมถึงสภาผู้แทนสหรัฐฯลงมติด้วยคะแนน 220 ต่อ 211 เสียงผ่านร่างกฎหมาย American Rescue Plan US$1.9 ล้านล้านได้สำเร็จและส่งต่อให้ไบเดนลงนามบังคับใช้